Prema Daya Yoga

Хормонален Рай - Женските цикли като Портали на сила
2023-09-17 13:00 - 18:30 (Europe/Helsinki) | YogaLab Пловдив, Булевард Руски 53, Пловдив, Пловдив, 4000, България
С голяма радост откривам сезона на тематичните сесии в Yoga Lab Plovdiv. Каня ви на среща и завръщане към изначалната мъдрост на тялото и почитане на женския принцип на творението.

Това ще е практика-познание за всяка жена и във всеки един период от живота ѝ. Обновление чрез ново осъзнаване на собствените ни естествени цикли.

С важни въпроси и още по-важни отговори.
▸ Как отвъд блокажа и срама да разгърнем дара на женската цикличност и силата на женското тяло?
▸ Как от хормонален дисбаланс да достигнем до хормонален рай?
▸ Как да живеем като пълноценни жени на физическо и енергийно ниво?

Споделено време в женски кръг за да се потопим в магията на женските цикли и тяхното по-дълбоко и свещено значение. Ще научим практически методи, с които да си помагаме както през различните периоди от месечния цикъл, така и в различните периоди от живота на жената: менструация, бременност, раждане, кърмене и менопауза.

Отвъд срама и стигмата, всички тези свещени периоди на преход носят и разкриват най-голямата ни сила като жени.

КАК ще се случи?
▸Лекция на тема: Осъзната Менструация и Женските цикли като портали на сила
▸Кръг на тема Женско здраве
▸Йога практика за свързване с Утробата и хормонален баланс
▸Медитация за женските цикли „Дървото на Живота“

КАКВО e необходимо:
• удобни дрехи за йога практика и движение

КЪДЕ: YogaLab
ДАТА: 17 Септември 2023, неделя
НАЧАЛО: 13:00 -18:30ч.
ОБМЕН: 65 лв.

Само с предварително записване и заплащане на аванс 20лв., на място в Yogalab или по револют сметка: 0889898995. Аванса е невъзстановяем при отказ от участи в събитието! Моля при капариране като основание посочете трите си имена и 17.09 (пример: Валерия Христова Петрова 17.09)

Резервация можете да направите онлайн през уебсайта: https://yogalab.bg/17-sep-2023-hormonal-heaven/
Телефон за контакти: 0889 898995 – Мария Папаянопол

Очакваме ви с любов в пространство на лечение и разгръщане!
––––––––––––––––––––––––––––––––––––––––––––––––––––––––––––
Може да научите повече за мен тук:
https://premadayayoga-bg.com/za-men/

Дивата Жена в Дивата Гора
2023-09-09 09:30 - 18:30 (Europe/Helsinki) | Планина Витоша, София
Дивата жена…

Онази част от теб, която чувства, знае, вдишва и живее живота в най-голямата му, свободна, автентична, ясна и мощна пълнота.

Твоята напълно инстинктивната и неподправена природа.
Проявяваща твоята свещена и с.е.кс.у.ална енергия, носеща изцеление, свобода, сила да следваме мечтите си без страх да бъдем осъдени или да се провалим.
Дивата жена, която пее, танцува, говори с елементите, лети с орлите…
Онази, която вдишва с пълни дробове.
Онази, която чува мъдростта на кръвта си.
Онази, която пее песента на своите предци.
Онази, която обича с цялата си същност, без страх, без ограничения.
Онази, която пее с луната, танцува с вятъра, свети с огъня и тече с водата…
Знаеш за коя Дива жена говорим, нали?
Знаем, че знаеш. Знаем, че я чувстваш с всяка клетка на своето тяло. Тя е винаги там. Вътре.
И сега просто те каним да се съберем около свещения огън и заедно да я почетем.
Да я поканим да излезе в гората, в своя най-естесвен дом…
Да се пречисти чрез свещената вода на водопада…
Да отвори сърцето си и да танцува около свещения огън…
Да чувства живота си с пълна сила…
Да остави кръвта ти да ти спомни силата на Живота във вените ти….

И, разбира се, дивата жена си разгръща най-добре в дивата гора – сред гори и планини, реки и водопади, под отвореното небе, покрай свещения огън .

За това те каним само на 30 минути от София в природата на горски женски кръг.
Не просто женски кръг, а една среща с елементите, със стихиите в тяхната естествена природа.
Там, където е нашият истински дом – в гората, до водата, около огъня, с вятъра….
Ако чувстваш повика да дадеш свобода и автентична изява на своята дива жена, добре дошла си!

С целодневни практики ще се потопим изцяло в този свещен женски архетип, и ще му позволим да ни поведе на това пътуване през елементите, силата, танца, свързването, се.к.с.уалността ни, циклите на живота ни, самата ни есенция.
С ритуални практики с водата и огъня ще позволим на дивата жена да се прояви, да диша, пее и танцува на свобода.

Водещи:

Божена Иванова (Sacred Earth Woman) – холистичен терапевт , астролог , хипнотерапевт , водеща на женски практики и основен организатор на практики и ритрийти в дивата природа в България;

Кристина Хаджиева (Prema Daya) – психолог, йога преподавател, холистичен терапевт, водеща на женски практики и истински дива жена.

Моля за записване последвайте линка за събитието и пишете на една от фасилитаторките. След като се запишете на лично съобщение, ще получите подробности за мястото на тръгване и транспорт.

Какво да си носим:
Храна за споделен обяд, вода за пиене, постелка за сядане, кърпа, по-дебели дрехи за вечерта.

Внимание: ограничени места , само с предварително записване

Обмен – 88 лв.

Очакваме всички диви жени в нашето женско племе, отвъд страха и контрола, там където сме в свобода, блаженство и истина.

Повече за мен тук: https://premadayayoga-bg.com/za-men/

Какао церемония
2023-09-06 17:30 - 20:30 (Europe/Paris) | Кътина, дома на Деви, София, с. Кътина, България
✨ Свещената какао церемония е старовременна практика, произлязла от древните цивилизации на Мезоамерика като Майя и Ацтеки. Този обред се основава на приготвена с любов какаова напитка, която се консумира с уважение и благодарност към природата и духовните сили.

🟤 Какаото е пълно с антиоксиданти и други полезни хранителни вещества, които подпомагат здравето на сърцето и мозъка, повишават настроението и енергията. Освен това, церемонията предоставя възможност за медитация, релаксация и интроспекция, които подпомагат самопознанието и духовния растеж.

✨ Заповядайте да се присъедините към свещената какао церемония и да споделим този уникален опит за духовно обогатяване и връзка с природата. Нека заедно създадем пространство на вътрешен растеж и трансформация. ✨

🟤 Пространство за вас ще държим Devi Flow , Prema Daya и Sacred Earth Woman, с които сме едни от българските пазителки на медицината на какао и от много години работим с него.

✨ Място : Вълшебният дом на Деви само на 30-40 Мин от София в село Кътина. За инструкции посетете: https://deviflow.com/domat-na-devi/

🟤 Обмен – Това, което даваме не може да се остойности, но имаме разходи за медицината, за мястото, за почистването. Ще сме благодарни на реципрочно на това, което ще получите дарение. За заявяване на място моля последвайте връзката на събитието по-долу и се запишете там и на лично съобщение към една от организаторките. Съдействаме с транспорта. Ако времето позволява ще бъдем край огъня или в залата.

✨ За водещите ✨
🟤 Кристина Хаджиева (Prema Daya)- Фасилитаторка на женски практики, Психолог, Йога преподавател и Theta Healing терапевт;

✨ Божена Иванова (Sacred.earth.woman) – Астро-психолог, Хипнотерапевт, Холистична дула за съзнателна Бременност и Раждане, Фасилитор на женски ритуални практики;

🟤 Деви (deviflow) – Йога преподавател, Фасилитатор на констелации, Тай масажи;

✨Повече за мен тук https://premadayayoga-bg.com/za-men/
Да бъде изобилие!!!

Луната и Жената: Новолунни манифестации
2021-01-13 18:30 - 20:00 (Europe/Moscow)
Готова ли си да живееш мечтите си ?
На това първо за годината Новолуние отново ще се съберем в онлайн женски кръг, всяка от свещеното пространство на своя дом, за да се свържем с Женския принцип на проявление
Новолунието е време да посеем своите намерения и да сбъднем най-съкровените си мечти.
За нас жените Утробата е източникът на способността ни да проявяваме и разгръщаме потенциала си.
Само когато сме свързани с този център на сила и изчистим вярванията, травмите и съпротивите, които го блокират можем с лекота да манифестираме намеренията на сърцето.
Единственият автентичен начин да се докоснем до Женския принцип и способността му да създава и руши реалности , е чрез преживяването.
За това и събитието няма да е поредният женски кръг, в който общуваме чрез разума и думите, а ще е изцяло практическо преживяване на пълно потапяне в женското тяло и душевност.
Ще започнем с Йога практика за разгръщане на потенциала на Утробата, която ще ни помогне да се свържем с този източник на сила и проявление .
Практиката ще настрои тялото и ума ни за Медитация за Манифестиране на намерения.
Това е една могъща и изпробвана техника , с която може да сбъдвате всичките си мечти и проекти и с която от години сбъдвам своите визии и проекти.
Събитието ще се проведе по Зуум, като всяка записана ще получи линк.
Обмен -15 лв. Може да бъде направен банков превод или да се плати чрез Еконт
Водеща -Кристина Хаджиева ( Prema Daya)- фасилитаторка на женски практики, психолог, йога преподавател и Theta Healing терапевт .
Повече за мен тук
https://premadayayoga-bg.com/za-men/
За записване можете да пратите съобщение на страницата Prema Daya Yoga или да пишете на имейла
premadaya.yoga@gmail.com
Да бъде изобилие!!!

Пълнолуние в Рак - Майките на Новата Земя
2020-12-30 18:00 - 20:00 (Europe/Moscow) | Online
Добре дошли, скъпи Жени!
На 30 декември се отваря красив лунен портал – Пълнолуние в Рак. Луната в управител на архетипа Рак и затова точно това Пълнолуние е едно от най-важните за годината.
Кръгът е изключително подходящ както за Бременни Жени, така и за всяка една от нас, която усеща, че сътворява Живота в пълнотата му, която се свързва с Великата Майка в себе си и усеща грижата и нежността към цялото творение.
Идва нов Свят. Идва Ново Време. И във всяка една от нас като Жена е жива магията на Сътворението. Мисията на Жената е да създава и съхранява Живота.
А това пълнолуние ще отвори точно този портал за всяка от нас – ще ни даде възможност да се свържем през тялото си, през Сърцето и Утробата си с Великата Майка във всяка от нас. Със свещения принцип на Майката, съранителка и пазителка на Живота. С онази наша сила, която Ражда Новия Свят във всеки следващ момент.
✨ ЗаЕдно, всички ние, ще родим визията за Новото. За новата година, за новата земя, за новата ера.
✨Ще се свържем с ролята и мисията на всяка една от нас като Жена в това ново време.
✨Ще споделим личната си и колективна Благословия от Майката във всяка от нас към Живота и новият етап, в който навлизаме.
✨ Ще се помолим заедно за Новия Живот.
В срещата ни ще се потопим в блаженството на това да бъдем Жени – с нежна йога практика за свързване с Утробата, дълбока медитация, посветена на Божествената Велика Майка във всяка от нас и кръг на споделяне.
Утробата е изворът на нашата женска сила и центърът на нашата сексуална и творческа енергия. Всички ние сме дошли на света през портала на майчината утроба и чрез своята собствена утроба раждаме всички свои мечти.
В нея се пази мъдростта на нашите предшественички и тя е пазителка на цялата ни съзидателна енергия .
Чрез плавна и медитативна серия от асана и пранаяма ще се свържем с животворната сила, която всяка от нас носи. Практиката цели да пречиства енергийните блокажи , които блокират връзката ни с архетипа на Майката и ни пречат да разгърнем своята любяща , даваща и сътворяваща същност.
Водещ: Кристина
А с медитацията ще се потопим дълбоко в колективното ни женско поле, за да се свържем със силата на женския ни корен и с архетипа на Великата Майка във всяка от нас. И от това поле на пуснем своята благословия към Живота. Към нас самите, към децата ни, към Света. Медитацията ще ни свърже още по-дълбоко с мистерията на Утробата ни, за да навлезем в новата година още по-съзнателни за женската си сила, с още повече мекота, любов и осъзнаване.
Водещ: Божена
Каним ви на една магия. Такава, каквато можем да сътворим в красивото пространство на Пълнолунието, благословени от Луната, Земята и Великата Майка.
Защото от нас зависи как Животът продължава.
Защото ние сме неговите Пазителки.
Записването става през лично съобщение към някоя от двете страници.
Нас двете, Божена и Кристина, ни събра именно новия живот. И от този съюз се роди нещо прекрасно и вълшебно, което ще споделим с вас на този кръг.
Препоръчваме ви да отделите времето само за себе си – да си осигурите спокойствие по време на кръга, за да може да бъде той пълноценен за вас. Осигурете си шалте и одеалце за практиката и медитацията. Препоръчваме ви да си направите и малък олтар в подготовка на събитието – свещ, Вода, ароматна пръчица, кристал или цвете. Създайте своята собствена магия, за да бъде за всички ни преживяването възможно най-пълноценно и красиво 💗
Обмен: 20 лв.*
*Плащането става по банков път или по Еконт, пишете ни.
Продължителност: около 2 часа

Виняса Флоу Йога за балансиране на Петте Елемента - Етер
2020-11-29 10:00 - 11:00 (Europe/Moscow) | Yoga Vibe San Stefano, ул. Сан Стефано №22, София, България
Съзнанието е енергия, която се проявява чрез пет основни принципа или елемента: Етер (пространство), Въздух, Огън, Вода, Земя. Разказват историята на Сътворението и обясняват цялата ни материална и духовна същност чрез взаимодействието на тези елементи.
Виняса Флоу Йога за Елементите – Виняса Флоу Йога е креативна и трансформираща практика, която пробужда потока на жизнената сила- прана. Това е динамичен стил, в който асаните плавно се преливат една в друга, водени от дъха, докато умът остава в покой и състояние на дълбока осъзнатост. Чрез серия от 5 практики ще въплътим потока на всеки един от Петте Елемента и ще изследваме връзката си с него и проявленията му на физическо и емоционално ниво. Ще използваме последователност от асани , пранаяма, мудри, визуализации и медитативни техники, която лекува, балансира и ни свързва с енергията на елементите. Фокусът е изкуството на намаскар – потока на движение и дишане ,който се стремим да превърнем в активна медитация и осъзнат акт на свърване с Майката Природа.
Елемент Етер ( пространство) – това е най-финият елемент и е свързан с духовността, чувството за свързаност, съзнанието , комуникацията и истината. Когато е в дисбаланс се чувстваме празни, неразбрани и изолирани и ни е трудно да съзрем смисъла на живота си. Работата с този елемент донася теми за мисията ни на земята,дали има някаква по-висша сила, какво е истината, как се свързваме и общуваме с другите и със себе си .
За да изследваме етера,постепенно ще преминем от по-физическата практика на йога-по-бавна и медитативна серия от асани , с фокус на пози за щитовидната жлеза, към техники за медитация, мантри и визуализации. Етер е свързан с петия енергиен център Вишудхи , който отговаря за комуникацията ни с другите и способността ни да изразяваме вярванията си, така че да бъдем разбрани и как ние самите да приемаме истината на другите.
Цена- 15лв. Важат карти Мултиспорт
За записване – ТУК или на тел: +359 894 335 907
За водещата – Кристина Хаджиева (Према Дая) е дипломиран психолог и йога преподавател, сертифициран от Yoga Alliance . Практикува йога от 12 години , през които я открива като своя път към истината, любовта и свободата. Следва го с отдаденост и дълбоко преклонение пред неговата лечебна и трансформираща сила. Завършва своето 200 часово обучение за йога преподаватели в Rishikul Yogshala, в Ришикеш, Индия – световната столица на йогата, където учи хатха и ащанга йога. Кристина практикува прана виняса йога от 10 години , през които се е срещала и учила от много вдъхновяващи учители от България и от целия свят, сред които и създателката на стила прана виняса флоу- Шива Рей . През годините Кристина посещава различни семинари, йога фестивали и практики в България, Индия, Непал, Бразилия, Франция, Англия и Испания и се чувства благодарна, че споделя наученото с вас.

Виняса Флоу Йога за баласиране на петте елемента - Въздух
2020-11-22 10:00 - 11:00 (Europe/Moscow) | Yoga Vibe San Stefano, ул. Сан Стефано №22, София, България
Съзнанието е енергия, която се проявява чрез пет основни принципа или елемента: Етер (пространство), Въздух, Огън, Вода, Земя. Разказват историята на Сътворението и обясняват цялата ни материална и духовна същност чрез взаимодействието на тези елементи.
Виняса Флоу Йога за Елементите – Виняса Флоу Йога е креативна и трансформираща практика, която пробужда потока на жизнената сила- прана. Това е динамичен стил, в който асаните плавно се преливат една в друга, водени от дъха, докато умът остава в покой и състояние на дълбока осъзнатост. Чрез серия от 5 практики ще въплътим потока на всеки един от Петте Елемента и ще изследваме връзката си с него и проявленията му на физическо и емоционално ниво. Ще използваме последователност от асани , пранаяма, мудри, визуализации и медитативни техники, която лекува, балансира и ни свързва с енергията на елементите. Фокусът е изкуството на намаскар – потока на движение и дишане ,който се стремим да превърнем в активна медитация и осъзнат акт на свърване с Майката Природа.
Елемент Въздух- Елементът въздух се свързва с усещането за лекота, отвореност, спонтанност, любов и свобода. Когато е в дисбаланс води до липса на продуктивност, разпиляност на мислите, липса на последователност , нереалистични и идеалистични очаквания и нагласи , ако въздухът е твърде силен или като усещане за тежест, слабо въображение и прекалена прагматичност и материализъм и липса на любов и приемане ако е твърде слаб.
В тялото въздухът се проявява в движението на мускулите, сърдечните съкращения, в разгъването и свиването на белите дробове, движението на клетките.
Свързваме този елемент с дишането , а то има особено важна роля в практиката на йога, защото дъхът е основен източник на жизнена енергия прана. За това и фокусът върху него и овладяването на вдишванията, издишванията и паузите между тях хармонизират ума и тонизират тялото, и също така помагат за постигане на дълбоки състояния като концентрация и медитация.
В практиката посветена на елемента въздух ще включим асани , които разширяват капацитета на белите дробове и отварят гръдния кош и раменете, балансиращи пози, много дихателни техники и визуализации. Този елемент се свързва с четвъртия енергиен център Анахата, който отговаря за любовта и приемането.
Цена- 15лв. Важат карти Мултиспорт
За записване – ТУК или на тел: +359 894 335 907
За водещата – Кристина Хаджиева (Према Дая) е дипломиран психолог и йога преподавател, сертифициран от Yoga Alliance . Практикува йога от 12 години , през които я открива като своя път към истината, любовта и свободата. Следва го с отдаденост и дълбоко преклонение пред неговата лечебна и трансформираща сила. Завършва своето 200 часово обучение за йога преподаватели в Rishikul Yogshala, в Ришикеш, Индия – световната столица на йогата, където учи хатха и ащанга йога. Кристина практикува прана виняса йога от 10 години , през които се е срещала и учила от много вдъхновяващи учители от България и от целия свят, сред които и създателката на стила прана виняса флоу- Шива Рей . През годините Кристина посещава различни семинари, йога фестивали и практики в България, Индия, Непал, Бразилия, Франция, Англия и Испания и се чувства благодарна, че споделя наученото с вас.

Храмът на Утробата - Йога и медитация
2020-11-15 18:15 - 20:00 (Europe/Moscow) | Yoga District Shazam, бул. Черни връх 25, София, 1421, България
Добре дошла на това трансформиращо пътешествие към центъра на Твоята Женственост и Сексуалност. То ще ти помогне да си припомниш Коя си, Каква е мисията ти и Какво те блокира да разгърнеш целия си потенциал
За повечето от жените матката е просто един орган и се сещат за нея , когато са бременни, в периода на менструация или ако се появи физическа болест.
Запитвали сте се каква е мъдростта и силата на нашата утроба?
В днешно време жените сме загубили връзката с нея, не спазваме естествените си цикли, живеем , говорим и се държим като мъже и затова толкова често нямаме връзка със своята женственост.
Утробата е център на нашата сила, лоното на Свещеното Женско Начало, храмът на нашата сексуална и творческа енергия.
В нея се пази мъдростта на нашите предшественички , тя носи гласът на интуицията ни. Освен децата ни, от нея се раждат всичките ни мечти и проекти.
Чрез флуидна серия от асана и пранаяма ще се гмурнем в дълбоките води на Женската сила в нас. Практиката цели да пречиства енергийните блокажи , които ни пречат да виждаме и да сме свързани с вътрешната си Богиня и да живеем в наслада и лекота.
В края на практиката ще направим медитация за пречистване на всички блокажи и травми, които носим в нея, за да се потопим в блаженството и любовта , които идват когато се оставим на Шакти- женската креативна енергия.
Казвам се Кристина Хаджиева – Према Дая и практикувам йога от 11 години. За мен йога е пътят на истината, на любовта и на свободата, който следвам с отдаденост и дълбоко преклонение пред неговата лечебна и трансформираща сила. Посещавала съм семинари и практики в България, Индия, Непал , Бразилия, Испания, Англия и последните няколко години преподавах прана виняса йога в Бразилия. Дипломиран психолог съм и също така имам инициации в Рейки и Theta Healing и се занимавам и с рисуване и медитация върху мандали и с арт-терапия. В часовете си се стремя да съчетавам мъдростта на изтока и познанието на запада, да търся баланса между материята и духа , да преподавам,но и да се уча , да запазя същината на традицията,като същевременно съм отворена и за духа на новото време. Правя го с огромно уважение към Йога , с много любов към Живота и с дълбокото вярване ,че е част от моята духовна мисия на земята.
Обмен 13 лв.
Важат карти Мултиспорт, Andjoy и Йога Дистрикт
За записване +359 890511609 или чрез онлайн регистрация

Утробата Лечителка
2020-11-13 - 2020-11-15 | Trinity Retreat House, ул.Малина 7, 5641 Ново село, Apriltsi, България
Натурална гинекология, йога и лечебни практики
Утробата е център на нашата женска сила и храм на нашата сексуална и творческа енергия. От нея извира гласът на интуицията ни и пак там се съхранява мъдростта на нашите предшественички. Тя носи потенциала да канализира и подхрани великото чудо на Живота, тя е и изворът, от който се раждат и всичките ни мечти и проекти.
В това магично преживяване навътре към нашата женственост, ще изследваме заедно и ще се запознаем с алтернативни на съвременната медицина методи да лекуваме и пречистим Утробата на физическо, емоционално и енергийно ниво. Ето какво ви предлагаме:
• Лекционен курс по Натурална Гинекология
• Суджок терапия и Арвиго масажни техники за хормонален баланс и заболявания на репродуктивните органи / гърди.
• Лечебни женски парни бани “Нежно биле”
• Йога за свързване с утробата
• Медитации и практики за пречистване на енергийни и емоционални блокажи
За практиките
❤ Виняса Флоу Йога:
Ще изпълним плавна и преливаща серия от асани, водени от дъха, които ще ни потопят в състояние на осъзнатост и блаженство. Серията включва специално подбрани пози, дихателни техники, бандхи, мудри и визуализации, имащи пряк ефект върху ендокринната ни система и добрия тонус на жената. Ще се запознаем и с пози от йога, подходящи за различните етапи на женската менструация и жизнен път.
На по-фино ниво практиките, които ще споделим, работят за първите два енергийни центъра. Първи енергиен център на корените и връзката ни със Земята, който на физическо ниво е свързан с йони. Втори енергиен център на сексуалната и креативна енергия, отговарящ за матка и яйчници.
Чрез тази серия целим да пречистим енергийните блокажи, които пречат на потока на жизнената енергия и да се потопим в блаженството и любовта
❤ Медитации:
Ще използваме различни дихателни и медитативни техники за възстановяване на любящата връзка с Утробата, за пречистване на травми и токсични взаимоотношения от миналото и за свързване с женската ни сила
❤ Лекционен курс по Натурална Гинекология
Ще разгледаме един по-задълбочен и холистичен подход за лекуване на заболявания на женските полови органи, на вашата сексуалност или на женската ви същност. Как да се справим с хормоналните проблеми и да бъдем здрави жени, които се радват пълноценно на пътуването, наречено живот? Какви техники и билки да използваме и каква храна да ядем според периода на нашия менструален цикъл? Как да се лекуваме сами, да опознаем себе си, да не се страхуваме от гинекологичните заболявания и да вземем хормоналния баланс в ръце?
Нашият менструален цикъл е един от основните измерватели на нашето здраве като цяло. Ще се запознаем с един по-различен от общоприетия и познатия ни мироглед за менструацията, ще се потопим в света на южноамерикански практики за изцеляване и възстановяване на величието на нашите Утроби, ще се докоснем до родните билки, етеричните масла и хранителни продукти, които да използваме за гинекологични проблеми и по този начин да избегнем синтетичните лекарства, които увреждат дълготрайно нашата ендокринна система и здраве.
❤ Женска парна баня, су джок и масажни техники за гърди и Утроба
Ще се научим как сами да прилагаме техники за самопомощ:
Моксотерапия и лекуване със семена по системата су джок.
Арвиго масаж на гърди и на коремна област за хормонален баланс и лечение на заболявания при жената.
Женска парна баня – известна също и като Йони стиминг, това е практика, в която жената наслаждава на билкови пари, обливащи и лекуващи нейната Утроба.
Докосващи само външните й части, силата на билките прониква дълбоко през влагалището, където има лечебен ефект върху шийка, матка, тръби, яйчници. Ще използваме женските парни бани на Нежно биле.
Водещи:
Кристина Хаджиева
Кристина Хаджиева ( Prema Daya Yoga ) практикува йога от 12 години. За нея йога е пътят на истината, на любовта и на свободата, който следва с отдаденост и преклонение пред неговата лечебна сила. Завършва обучевието си за йога преподавател в Ришикеш, Индия. Посещавала е семинари и практики в България, Индия, Непал, Бразилия, Испания, Англия. През последните няколко години преподава Прана Виняса йога и работи като холистичен терапевт в Бразилия и България.
Дипломиран психолог е и има инициации и обучение в методите на Рейки и Theta Heal-ing. Занимава се с с арт-терапия, рисуване и медитация върху мандали .
В практиките си съчетава мъдростта на Изтока и познанието на Запада и преподава с много любов към Живота и с уважение към традициите
Мила Банкова е завършила междукултурно сътрудничество и антропология, а понастоящем е докторантка с тема “Женско здраве и женско тяло” към Института за етнология и фолклористика с Етнографски музей при БАН. Занимава с натурална гинекология и е създател на НЕЖНО БИЛЕ
– инициатива за самолекуване чрез натурални методи и продукти. Живяла е 12 години в Амазонската джунгла на Перу, откъдето тръгва и интересът й към света на лечението и фитотерапията. Там има възможност да се запознае с местни шамански практики и да се докосне до света на билколечението. Сертифицирана е от международната су джок академия
❤ ПРОГРАМА
Петък
16.00 –Пристигане и настаняване
17.30-18.30 кръг на запознанство и споделяне
18.30-19.30 дихателни техтики, мудри и медитация за свързване с утробата
19.30-20.30 Вечеря*
20.30-22:00 Женска парна баня – церемония
Събота
9.00-10.30 Йога и медитация за пречистване на утробата
10.30-11.30 Закуска
11.30-13.30 Обучение по натурална гинекология
13.30-14.30 Обяд*
14.30-17.00 свободно време/разходки
17.00-19.00 су джок и масажни техники за хормонален баланс
19.30-20.30 Вечеря
20.30-22.00 Сензитивни игри за свързване с центровете на Женската сила и арт-терапия
Неделя
9.00-10.30 Йога и медитация
10.30-11.30 Закуска
11.30- 13.00 Ритуал за Майката Земя
13.00-14.00 Обяд
14.00-15.00- отпътуване
Цена- 250 лв
Включва всички практики и материали,
2 нощувки в Тринити ритрийт хаус
Вегетариански закуски, обеди и вечери.
Не включва транспорт.
Записването става само с предварително заплащане на депозит от 120 лв.
За записване и информация за заплащане, моля посочете вашите имена и тел номер на neznobile@gmail.com
За още информация се свържете с нас –
Кристина 08944335907 или
Мила-0895959096
Очакваме ви с радост на това блажено и лечебно пътешествие към Утробата Лечителка.

Йога за Свързване с Утробата 2
2020-10-18 18:15 - 19:45 (Europe/Moscow) | Yoga District Shazam, бул. Черни връх 25, София, 1421, България

Йога за Свързване с Утробата 1
2020-10-11 18:15 - 19:45 (Europe/Moscow) | Yoga District Shazam, бул. Черни връх 25, София, 1421, България

Виняса Флоу Йога за балансиране на Петте елемента: Вода
2020-10-11 10:00 - 11:20 (Europe/Moscow) | Yoga Vibe San Stefano, ул. Сан Стефано №22, София, България
Съзнанието е енергия, която се проявява чрез пет основни принципа или елемента: Етер (пространство), Въздух, Огън, Вода, Земя. Разказват историята на Сътворението и обясняват материална ни и духовна същност чрез взаимодействието на тези елементи.
Прана Виняса Йога за Елементите – Прана Виняса Йога е креативна и трансформираща практика, която пробужда потока на жизнената сила- прана. Това е динамичен стил, в който асаните плавно се преливат една в друга, водени от дъха, докато умът остава в покой и състояние на дълбока осъзнатост. Чрез серия от 5 практики ще въплътим потока на всеки един от Петте Елемента и ще изследваме връзката си с него и проявленията му на физическо и емоционално ниво. Ще използваме последователност от асани , пранаяма, мудри, визуализации и медитативни техники, която лекува, балансира и ни свързва с енергията на елементите. Фокусът е изкуството на намаскар – потока на движение и дишане ,който се стремим да превърнем в активна медитация и осъзнат акт на свърване с Майката Природа.
Елемент Вода: Тази практика е посветена на елемента вода – сила, която позволява свързване, сливане, проникване на елементите един със друг и един във друг. Водата е абсолютно необходима за функционирането на тъканите и органите в тялото /около 70% от нашето тяло/.
Качествата на водата са – хладна, флуидна, мека. Когато е в дисбаланс в тялото води до дехидратация или проблеми с бъбреците ,а на по-дълбоко ниво до усещане за застой , липса на адаптивност, емоционална нестабилност, напрежение .Когато този елемент е в баланс се проявява като гъвкавост в тялото и ума, интегриране на емоциите, балансирана сексуална енергия и творчество и всички части от тялото са подхранени и хидратирани. Водата успокоява, омекотява, свързва , охлажда и ни свързва с творческия импулс и чувствата ни, както и с нашето подсъзнание и интуиция.
По време на практиката ще включим флуидна серия от плавно преливащи се пози, Уждай дишане ( което напомня шума на океана) и визуализации, за се свържем с елемента вода, който отговаря за втората чакра Свадхищана- център на емоциите, насладата, творческата и сексуална енергия.
Цена- 15лв. Важат карти Мултиспорт
За записване – ТУК или на тел: +359 894 335 907
За водещата – Кристина Хаджиева (Према Дая) е дипломиран психолог и йога преподавател, сертифициран от Yoga Alliance . Практикува йога от 12 години , през които я открива като своя път към истината, любовта и свободата. Следва го с отдаденост и дълбоко преклонение пред неговата лечебна и трансформираща сила. Завършва своето 200 часово обучение за йога преподаватели в Rishikul Yogshala, в Ришикеш, Индия – световната столица на йогата, където учи хатха и ащанга йога. Кристина практикува прана виняса йога от 10 години , през които се е срещала и учила от много вдъхновяващи учители от България и от целия свят, сред които и създателката на стила прана виняса флоу- Шива Рей . През годините Кристина посещава различни семинари, йога фестивали и практики в България, Индия, Непал, Бразилия, Франция, Англия и Испания и се чувства благодарна, че споделя наученото с вас.

Йога за свързване с Женската Сила и Релаксация със Звуколечение
2020-08-22 16:00 - 17:30 (Europe/Moscow) | Беглика, Батак, 4580, България
Йога практика за свързване с Женските центрове на сила- Утробата и Сърцето
Чрез флуидна серия от асана и пранаяма ще се гмурнем в дълбоките води на Женската сила в нас. Практиката цели да пречиства енергийните блокажи , които ни пречат да виждаме и да сме свързани с вътрешната си Богиня и да живеем в наслада и лекота.
Ще се потопим в блаженството и любовта , които идват когато се оставим на Шакти- женската креативна енергия.
По време на релаксацията ще се понесем с лечебните звуци на гонга и тибетските купи да ни отведат на дълбоко пътуване навътре към центъра на сексуалната и креативната ни сила.

Виняса йога за балансиране и свързване с елемента Земя
2020-08-22 09:30 - 10:30 (Europe/Moscow) | Беглика, Батак, 4580, България
5-те Елемента- Древните мъдреци- ришите, които изучавали Аюрведа ( холистична медицинска система,практикувана в Индия), достигнали до прозрението, че съзнанието е енергия, която се проявява чрез пет основни принципа или елемента: Етер (пространство), Въздух, Огън, Вода, Земя. Разказват историята на Сътворението и обясняват цялата ни материална и духовна същност чрез взаимодействието на тези елементи.
Прана Виняса Йога за Елементите – Прана Виняса Йога е креативна и трансформираща практика, която пробужда потока на жизнената сила- прана. Това е динамичен стил, в който асаните плавно се преливат една в друга, водени от дъха, докато умът остава в покой и състояние на дълбока осъзнатост. Чрез серия от 5 практики ще въплътим потока на всеки един от Петте Елемента и ще изследваме връзката си с него и проявленията му на физическо и емоционално ниво. Ще използваме последователност от асани , пранаяма, мудри, визуализации и медитативни техники, която лекува, балансира и ни свързва с енергията на елементите. Фокусът е изкуството на намаскар – потока на движение и дишане ,който се стремим да превърнем в активна медитация и осъзната практика на свърване с Майката Природа.
Елемент Земя- Първата от тази серия практики е посветена на елемента Земя . Според Аюрведа , от Зeмятa ca cътвopeни вcичĸи opгaнични живи тeлa- растения, животни и хора. Eлeмeнтът Зeмя cъдъpжa и нeopгaничнитe cyбcтaнции, ĸoитo oбpaзyвaт минepaлнoтo цapcтвo.
На по-фино равнище, този елемент отговаря за чувството за стабилност, сигурност, доверие и с връзката ни с материалния свят. Когато е в дисбаланс се проявява като страх, тревожност, несигурност, неспокоен и хаотичен ум. Eлементът Земя ни прави по-устойчиви и символизира всичко, което създава физическото тяло.
Ще изпълним серия от заземяващи и центриращи пози, както и балансиращи пози които на физическо ниво активират краката и таза, а на енергийно ниво работят с първа чакра Муладхара. Също ще включим дихателни упражнения и медитативни техники за свързване със Земята.
За водещата- Казвам се Кристина Хаджиева ( Према Дая ) и съм дипломиран психолог и йога преподавател , сертифициран от Yoga Alliance. Практикувам йога от 12 години ,през които я открих като моя път към истината, любовта и свободата. Следвам го с отдаденост и дълбоко преклонение пред неговата лечебна и трансформираща сила. Завърших своето 200 часово обучение за йога преподаватели в Rishikul Yogshala, в Ришикеш, Индия- световната столица на йогата, където учих хатха и ащанга йога. Практикувам прана виняса йога от 10 години, през които съм срещала и съм се учила от много вдъхновяващи учители от България и от целия свят, сред които и създателката на стила прана виняса флоу- Шива Рей. През годините имах възможност да посетя различни семинари, йога фестивали и практики в сферата на йога в България, Индия, Непал, Бразилия, Франция, Англия и Испания и съм благодарна , че споделям наученото в часовете ми с вас и че продължаваме да се учим заедно.
